da en fi da da nb en af sv de en en fr da en da en en en en da da nb en af sv fi de en en fr da en da en en en en da da nb en af sv fi de da da en da en da en da en da en da en da en da en da en da en da en da da da sv it da da da da de en da en en da fi sv da da da da en da da en en en ru da de da da en
Vi tager digitalt ansvar med D-mærketaugust 16, 2022CoworkIt er blevet D-mærket, og er i gang med at rulle D-mærket ud i hele vores organisation, der tæller 36 selvstændige IT-virksomheder. En række har allerede færdiggjort processen fx sure’it ApS og XPConsult. Vi er stolte af vores tildeling af D-mærket og vil gerne sige tak for en god og faglig stærk proces, hvor vi er blevet klogere på vores egen organisation på en god og konstruktiv måde. “Der er nu mere end nogensinde brug for, at virksomheder på tværs af brancher tager et digitalt ansvar på sig. Kunderne får stor gavn af det, virksomhederne får lige så stor gavn, da man som virksomhed opnår både på konkurrencefordele og vished om, at   lovkrav omkring ansvarlig dataanvendelse mm. er overholdt. Og der er masser af hjælp at hente hos de gode folk hos D-mærket”, siger direktør, Mads Erhardt.  Se mere om, hvordan D-mærket kan hjælpe dig og din virksomhed Tildelingsbevis...
Mød en partner i CoworkIt: IT-Guyaugust 15, 2022Hvem er egentlig en del af CoworkIt? Hvor landsdækkende er vi egentlig, og hvilke kompetencer tilbydes der fra vores netværk? Det sætter vi fokus på nu, og du kan allerede læse en række andre portrætter af vores coworkere her og her. Men denne gang skal vi møde virksomheden, ITGuy, der har til huse i Hillerød og har eksisteret siden 2015, og har været en del af CoworkIt siden 2018. Tilgængelighed og fokus på service I CoworkIt har vi en intern aftale om, at vi taler til kunderne, i et sprog de forstår. Den tekniske snak gemmer vi til frokoststuen, og netop derfor er ITGuys navn velvalgt. For virksomheden er som navnet indikerer, nede på jorden. Når du møder ITGuy til møder er de nok velklædte, men selvom de kalder sig konsulenter, er de stadig ”din mand”, når først du indgår samarbejde med dem. Et typisk samarbejde med ITGuy omhandler drift af virksomhedernes IT og rådgivning omkring it-infrastruktur. De har et indgående kendskab til Microsoft 365, drift og support, og siden de etablerede sig, har de fået en del kunder fra restaurationsbranchen inden for dørene. De store it-sikkerhedsløsninger bygger ofte på ”de små ting” En af de største udfordringer, som dansk erhvervsliv står overfor i det digitale landskab er it-sikkerhed og styrkelsen af deres digitale værn. Det kræver, at vi som it-leverandører kan navigere i virksomhedens sprog og kultur, for at implementere løsningerne bedst muligt, da one size sjældent fits all. Derfor er det alt det, man ikke kan få gennem en kundeservice, der i sidste ende skaber de bedste løsninger for virksomhederne. ITGuy er endnu et godt eksempel på, hvordan vi i CoworkIt hele tiden stræber efter at lære vores kunder at kende – også væk fra computerskærmen. Faktisk stræber vi ikke kun efter det, vi kræver også af vores kunder, at de er villige til at lade os komme rigtigt indenfor. ”Det, som for mange er ”de små ting” i et samarbejde, er nogle af de store parametre for os i CoworkIt og også for os hos ITGuy. Vi er ikke de eneste, der siger det – men det kræver altså menneskelige kompetencer at skabe de rigtige digitale løsninger. De kommer ikke af at læse manualer, men ved at bruge tid – ægte tid – på kunderne” siger Lasse Bloch Holmsgaard, der er direktør og daglig leder i ITGuy, når vi spørger ham omkring vigtigheden af den tætte relation til kunderne. ”Vores samarbejde i CoworkIt smitter af på kundernes tilfredshed” Lasse oplever ofte, hvordan samarbejdet i CoworkIt har en positiv effekt på arbejdsprocesserne og projekterne hos kunderne. ”Kunderne kan mærke, hvordan vi nemt og hurtigt kan løse både driften og nye projekter nemt og hurtigt gennem CoworkIt.  Vi skal ikke ud og lede efter de rette kompetencer, hvis vores kunder har opgaver, som ligger uden for vores felt. Vi ved præcis, hvor vi skal lede – blandt 200 dygtige folk i CoworkIt, siger Lasse og fortsætter: Ofte er det én coworker, der har kontakten til kunden, og som så fordeler opgaven i coworkit derfra. Det betyder ro og vished om, at opgaven bliver løst, uden at to fremmede for hinanden it-virksomheder, skal samarbejde på én opgave. Vi kender hinanden i CoworkIt, og det gør altså, at opgaverne bliver løst hurtigere og med større præcision.” Er du blevet nysgerrig på ITGuy, kan du læse mere om dem her. Du kan i øvrigt finde alle vores 36 IT-partnere her....
Mød en partner i CoworkIt – Duelund Consult ITjuni 21, 2022Hvem er egentlig en del af CoworkIt? Hvor landsdækkende er vi egentlig, og hvilke kompetencer tilbydes der fra vores netværk? Det sætter vi fokus på over den kommende tid, og præsenterer derfor de enkelte partnere. Denne gang skal vi møde Jesper Duelund fra Duelund Consult IT i København. ”Gennem CoworkIt kan min virksomhed sørge for at dække alle kundens IT-relaterede behov” I CoworkIt spænder vi bredt. Ikke kun i forhold til, hvilke brancher vi hjælper kunder fra, men også internt. Vi er nemlig en sammenslutning af de lidt større IT-virksomheder, men også de helt små. Derfor skal du nu møde Duelund Consult IT, ejet og drevet af Jesper Duelund som ene-mand siden 1999. Virksomheden er specialiseret i at arbejde både med MAC og Windows, hvilket er en stor fordel for de virksomheder han arbejder med. Jesper trådte ind i CoworkIt allerede i 2016, og har igennem årene både oplevet den faglige sparring i CoworkIt, men også givtige samarbejder på kundesiden, hvor han flere gange er gået sammen med andre Coworkere om at løse større opgaver for forskellige kunder. DCIT kan løse de fleste konkrete IT-relaterede problematikker, og dem som vi ikke selv kan løse, finder vi en anden CoworkIt’er, der kan hjælpe med” siger Jesper Duelund omkring samarbejdet i CoworkIt. Duelund Consult IT arbejder med mange forskellige brancher – alt fra advokatfirmaer til autobranchen, belysningsfirmaer, reklamebureauer, teamudvikling og udstillingssteder til magasinforlag. Jesper har derfor en stor rækkevidde, og kan bidrage med en masse god erfaring fra forskellige brancher – noget som vi alle sammen nyder rigtig godt af. For værdien i CoworkIt er netop, at sammen kan vi mere, end hvis vi står alene. Det gælder både på kundernes behov og opgaver, men også på at sparre og rådgive hinanden internt. Jesper Duelund: I dag står kunderne overfor en lang række udfordringer”, som Jesper Duelund siger: ”It-sikkerheden er under pres – mere end nogensinde og fortsætter med at være det. Kunderne har en udfordring med at finde balancen mellem lokal hosting og cloud baserede tjenester, og manøvrere sikkert i det digitale univers – også i forhold til lovgivning som fx GDPR. Men også konsolideringen i IT-branchen, hvor IT-virksomhederne bliver større og større, viser sig som en udfordring i nogle sammenhænge. Det kan skabe nogle udfordringer for SMV Danmark, hvor det tætte leverandørsamarbejde godt kan halte lidt. Og der er altså stadig behov for den fysiske kontakt, og en it-leverandør, som kender kunderne rigtig godt. Det gør opgaverne mere fleksible og samarbejdet bedre, når vi som it-rådgivere ikke skal starte med at få hele historien omkring virksomheden, kulturen og ressourcerne, hver gang vi skal lave en mindre ændring. Kender vi kunderne og virksomheden, ved vi, hvilke muligheder der vil give værdi, men også hvilke der ikke vil. Netop her ser Jesper den største værdi i CoworkIt og afslutter: CoworkIt giver mulighed for at vælge en lokal IT-leverandør med høj faglighed, der gennem CoworkIt kan sørge for at dække alle kundens IT-relaterede behov. Besøg Duelund Consult IT her Du kan i øvrigt finde alle vores 36 IT-partnere her....
Ny partner i CoworkIt – Cloud Zolutionsmaj 31, 2022“Vi giver kunderne tiden tilbage” Vi kan igen byde velkommen til endnu en partner i vores landsdækkende kæde af IT-leverandører. Denne gang til IT-firmaet Cloud Zolutions på Kinavej 1 i Slagelse. De leverer komplette it-løsninger med udstyr, cloud tjenester, intelligent telefoni og support i en samlet pakke. De udformer også grønne Co2 besparende tiltag hos deres kunder gennem deres GREEN CLOUD koncepter, og er nu blevet en del af vores landsdækkende kæde i  CoworkIt. Stig Herstal fra Cloud Zolutions udtaler: Vi er drevet af at gøre en forskel og blive valgt til af nye kunder, fordi vores løsninger er rigtige i forhold til den komplekse verden, vi befinder os i. Kort sagt vil vi giver kunderne tiden tilbage, med intelligent it- og telefoniløsninger, der i sammenhæng giver en suveræn, enkel brugeroplevelse og dermed giver plads til at løse flere andre vigtige opgaver i dagligdagen. GREEN CLOUD koncept Cloud Zolutions brænder for at være til stede og aktive i den nye tid med grøn omstilling, hvor kravet til fremtidig vækst ligger hos grønne ansvarlige virksomheder. De er nu også klar til at kunne tilbyde deres kunder at få deres nye GREEN CLOUD koncept, som hjælper med at mindske Co2 aftrykket i firmaet. Hertil vil de, i følge, Cloud Zolutions, også kunne tilbyde en grøn strategi assistance. Ingen kan alt, men sammen kan vi det meste Stig Herstal fra Cloud Zolutions fortsætter: “Coworkit er et landsdækkende netværk af IT-firmaer. Udgangspunktet i netværket er det, at ingen kan alt, men sammen kan vi det meste. For os er netværket med til at bringe os tættere på vores kunder i hele landet. Vi har altid gode Coworkere tæt på, og det sparer os for lange ture på vejen. Vi kan meget hurtigt finde de bedste kompetencer på en given opgave, der hvor behovet er – hurtigt! På den måde har vi, uden at gå på kompromis med alle fordelene for den lille virksomhed, samtidigt opnået fordelene fra den store virksomhed. Altså det bedste fra to verdner. Det er bare smart. Vores ulemper har vi reduceret betragteligt, idet vi har slået os sammen med andre Coworkere. Nu er vi alle en del af de åbenlyse fordele, og vi glæder os til at komme i gang.” Velkommen om bord! Vi glæder os til samarbejdet. Besøg Cloud Zolutions her Du kan i øvrigt finde alle vores 36 IT-partnere her....
Gratis gå-hjem-mødemaj 24, 2022Der er masser af hjælp at hente, når du vil styrke din virksomheds it-sikkerhed og digitale konkurrenceevne. SMV:Digital’s tilskudspuljer har et unikt og enkelt tilbud til små og mellemstore virksomheder i Danmark – men for få gør brug af dem. Det vil vi ændre på. Derfor har vi sammensat et program til dig, hvor vi sammen med D-mærket og Business Horsens giver dig al den nødvendige viden og vejledning omkring it-sikkerhed og tilskudspuljerne – uden at det koster dig en krone. Tilmeld dig her Vi vil komme hele vejen rundt om digitale trusler, metoder til at sikre din virksomhed og hvordan du kan få tilskud til processen. Det sker tirsdag d. 21. juni kl. 15.00-17.00 hos Business Horsens Banegårdsgade 2, 10. sal (Sandbox) 8700 Horsens Få en konkret digital udviklingsguide med hjem To timers hjælp til at sikre og styrke din virksomheds digitale udvikling Tid til 1-til-1 sparring før og efter det planlagte program Tid til at netværke og få lidt mad og drikke Program: Digitale trusler – Hør om de nationale it-sikkerhedsrisici og de it-kriminelles arbejdsmetoder, som du skal kende til Digitale muligheder – Få et værktøj til at kortlægge dine digitale muligheder Digital tryghed – Hør om D-mærket – mærkningsordningen for it-sikkerhed og ansvarlig anvendelse af data Digitale gevinster – mød virksomheden Teknologiens Mediehus og hør om deres erfaringer Digitale tilskud – Hør om puljerne fra SMV:Digital – hvad dækker de og hvordan søger du? Digital guide – En guide til, hvordan du løfter din digitale del af forretningen Tilmeld dig her Du vil møde: Mikael Jensen, direktør i D-mærket – Danmarks nye digitale mærkningsordning Leif Jensen, nordisk direktør for ESET og anerkendt IT-sikkerhedsekspert Pia Schildknecht Taylor, Erhvervskonsulent hos Business Horsens Tim Haarbo, direktør for Business Horsens Per Ulrik Nielsen, direktør i Sure’it – medlem af CoworkIt netværket Claus Ellebjerg Due, Forretningsarkitekt og rådgiver i Procio Aps Mona Persson, Business Development & Compliance Manager, Teknologiens Mediehus Det er først-til-mølle, og der er et begrænset antal pladser. OBS: Der er et No-Show Fee på 500 kr. som vil blive faktureret efterfølgende ved udeblivelse uden framelding. ...
Mød en partner i CoworkItmaj 18, 2022Hvem er egentlig en del af CoworkIt? Hvor landsdækkende er vi egentlig, og hvilke kompetencer tilbydes der fra vores netværk? Det sætter vi fokus på over den kommende tid, og præsenterer derfor de enkelte partnere. Vi starter med BJ Computers fra Hedensted. Læs med. BJ Computers Vi er mellem Vejle og Horsens, nærmere betegnet Hedensted. Her holder en af vores ældste Coworkers, BJ Computers til, og de har eksisteret siden 2005. Ledelsen tegnes til dagligt af Brian P. Johansen (ejer og direktør) og Sørine Grandahl (driftsleder), og sammen med de øvrige ansatte driver de en it-virksomhed, hvor kundepleje, projektstyring og rådgivning som kunden kan forstå, er i højsædet. Mere præcist er BJ Computers specialister i it-drift, support og netværk. Kunderne tæller en række forskellige brancher, men gennem årene har BJ Computers haft særlig stor kundekontakt hos produktionsvirksomheder, lægehuse og arkitekter. BJ Computers kalder sig selv for ’Dit lokale IT-firma’, og driver virksomheden ud fra værdierne: troværdighed, kundeservice og høj grad af professionalisme. Sagt med deres egne ord: Lad os hjælpe dig med at finde den løsning, der passer bedst til dine behov, så du undgår at betale for noget, du ikke har brug for og samtidig får en løsning, der fungerer. IT-branchens udfordringer BJ Computers peger på, at en væsentlig udfordring som SMV’er står overfor er manglende IT-sikkerhed og dokumentationsaftaler. Deres løsning til kunderne er deres serviceaftale, hvor de løbende og proaktivt overvåger, drifter og supporterer deres kunders it-setup og samtidig hjælper dem med den nødvendige digitale dokumentation overfor kunder, leverandører og myndigheder. Men BJ Computers peger også på, at en del af løsningen på udfordringerne er at stå sammen i IT-branchen om altid at sikre kunderne de mest optimale løsninger i fællesskab. Med de stigende krav, hastighed i udviklingen og stadigt øget trusselsniveau kan it-rådgivningen lide et knæk. Ved at være en del af CoworkIt, sikrer BJ Computers sig et netværk af kompetencer, der sikrer at de kan opretholde det serviceniveau, som de ønsker at tilbyde kunderne. Det betyder, der er luft til at sikre den nødvendige og kvalificerede rådgivning – uanset opgavens omfang. Læs mere om BJ Computers her...
Ny CoworkIt partner – Banshiemaj 11, 2022Med Banshie som ny coworker, har vi fået endnu en stærk it-sikkerheds virksomhed ind i vores landsdækkende netværk af it-rådgivere og virksomheder. Banshie udmærker sig dog på en række områder ift. it-sikkerhedsbranchen, da de udelukkende arbejder med test af virksomheders it-setup og it-miljø og ikke tilbyder drift, hosting, implementering mm. Derfor er deres indtræden i CoworkIt med til at udvide vores samlede kompetencer i netværket, og det er vi både stolte og glade for. Vækst på 100 % siden 2016 De to stiftere, Dennis Nilsson og Thomas Birn har en international baggrund fra nogle af de tungeste ministerier og virksomheder i verden – herunder i USA og i Danmark fra Forsvarets Efterretningstjeneste og Centeret for Cybersikkerhed. Med deres baggrund og erfaring oplevede de en dalende kvalitet på it-sikkerhedsmarkedet på globalt og nationalt plan. Banshie blev derfor stiftet i 2016 som en af de eneste virksomheder i Danmark, der udelukkende arbejder med test af it-sikkerhed. Siden 2016 er virksomheden vækstet med 100 % årligt og tæller i dag op til 16 medarbejdere på kontoret i København. Simuleret it-sikkerhedsangreb som kernekompetence Banshie hverken sælger, promoverer eller implementerer hardware for deres kunder. Fokus er udelukkende at forbedre virksomhedernes evne til at stoppe et cyberangreb. For det er ikke et spørgsmål om virksomheder af alle størrelser bliver angrebet, men et spørgsmål om hvornår. De udmærker sig endvidere ved at have indgående kendskab til Te Dark Web, de enkelte hackere og ikke mindst deres mindset og strategi. Det gør Banshie i stand til at afkode hackernes drejebog, dels gennem viden omkring deres attack-chain, men også gennem hardcore data, der kommer fra de godkendte angreb, som Banshie udfører på virksomheder, som ønsker en tryktest af deres baseline. Samlet tæller Banshies ydelser: Planlægning og udførelse af traditionel Pentest, Assume Breach og Red Team øvelser Test af SCADA/ICS miljøer for sårbarheder Rykker ud til it-sikkerheds ”Incident Response” hændelser og hjælper virksomheder med at få indsigt i hvordan angriberen kom forbi virksomhedens systemer Analysere malware ved at reverse Engineering af koder Uafhængig, praktisk og teknisk rådgivning til opbygning af Security Operation Centre (SOC) og Blue Teams MDR – Managed Detect Response services Gennem forskellige forensic discipliner, genskabes tabt data og beviser på lækage. Kunderne tæller alt fra mindre virksomheder, webshops og op til store, nationale og internationale virksomheder. Uvildig rådgivning En af kundernes helt store fordele ved samarbejdet med Banshie er deres uvildige rådgivning, der ikke har et salg af hverken hardware eller software for øje. Ligesom Banshie ikke samarbejder med leverandører af hardware eller softwareudviklere. Kundernes samarbejde med Banshie sker enten løbende med kontinuerlig test af eksisterende set-up ud fra det aktuelle trusselsniveau eller som nedslag i virksomhedens baseline. Fælles for begge samarbejdsformer er, at Banshie udfører en rapport på bagkant af test og angrebs-setup, som er 100 % uvildig, og fungerer som en direkte rådgivning til ledelsesniveauet i virksomheden. Vi har brug for større gennemsigtighed i IT-branchen Tendensen er fortsat konsolidering i IT-branchen, og Banshie har på tætteste hold oplevet og erfaret, hvordan det går ud over it-sikkerheden på mange parametre i dansk erhvervsliv. Med deres indtræden i CoworkIt ønsker Banshie at bidrage til en mere nærværende it-rådgivning og fortsat styrke det tætte samarbejde med SMV’er, som vi har arbejdet på gennem en årrække. Det glæder vi os til at folde ud både internt i CoworkIt, men i høj grad også eksternt til vores kunder og interessenter. Endnu en gang byder vi stort velkommen til Banshie – vi glæder os til samarbejdet. Læs mere om Banshie på deres hjemmeside...
Ny direktør i CoworkItjanuar 17, 2022Velkommen til Mads Ehrhardt – ny direktør for CoworkIt Vi starter 2022 ud med den gode nyhed om, at vi allerede fra i dag, d. 17. januar kan byde vores nye direktør velkommen. Mads’ kommer til CoworkIt med en solid forretningsmæssig baggrund. Hans blik for det kommercielle marked i sammenspil med hans årelange kompetencer inden for forretningsudvikling vil være et stærkt led og bærende kraft i den strategi, vi har lagt for CoworkIt, og som nu skal videreudvikles med Mads som direktør. I CoworkIt står vi på tærsklen til at tage store skridt mod at blive den stærkeste landsdækkende IT-leverandør, og vi glæder os til at se Mads’ kompetencer bliver sat i spil i den proces. At vi har kunnet tiltrække en så stærk profil i et felt af dygtige kandidater, viser os, at vores vision og strategi har båret frugt. Med Mads ved roret er der ingen tvivl om, at vi vil høste frugterne af det arbejde i mange år fremover. Han afløser vores Interim direktør, Claus  Due, der sikkert og trygt har ført os gennem nogle måneder, hvor vi har ledt efter aftager. Processen har krævet ro til at bestyrelsen kunne træffe gode, kloge valg, hvilket Claus har skabt grobund for. Fra hele landet skal der lyde en stor tak til Claus – og på glædeligt gensyn i fremtidige projekter. Ønsker du at vide mere om Mads eller vores kompetencer i Danmarks største IT-netvæk af selvstændige IT-leverandører, er du velkommen til at tage kontakt....
IT-sikkerhedstjek – aktuel trussel!december 15, 2021Cyberangreb og IT-sikkerhedsbrister er blevet hverdag for mange danske virksomheder. Aktuelt ser vi en af de største trusler i dette årti: Sikkerhedshullet i Log4j som er en open source, Java-baseret løsning, der typisk bruges af Apache-webservere. Citat fra Computerworld: “DKCERT (Danish Computer Security Incident Response Team), der overvåger sikkerheden på forskningsnettet, skriver om de mulige konsekvenser: Afvikling af kode betyder i korte træk, at eksterne trusselsaktører i praksis kan gøre, hvad de vil, når de først er inde: Låse systemer, læse filer og ændre i indholdet i filer. Og dermed for eksempel også installere og skjule bagdøre- og botnet, som kan anvendes, når en anden lejlighed byder sig.” Kilde: Computerworld Problemet er stigende, da vi bruger digitale løsninger til at optimere vores forretning samt bygge digitale processer sammen med vores samarbejdspartnere og dele data med dem. Din forretning bliver dermed mere sårbar overfor IT-angreb og nedbrud, der kan være fatal for din virksomhed. Der er derfor brug for et solidt IT-overblik, så vi konkret kan sikre vores forretning og data. Få overblikket nu og øg din virksomheds IT-sikkerhed Bestil et IT-tjek nu eller kontakt CoworkIt for at drøfte jeres IT-sikkerhed 72 400 800, via siden her (øverst på siden via kontaktformular) eller via vores kontaktside Vi tjekker dit IT-sikkerhedsniveau på 5 vitale områder: Netværk Storage Server Klienter Mail Vi udarbejder din IT-sikkerhedsrapport I får en IT-sikkerhedsrapport efter vores gennemgang, som viser jeres virksomheds IT- sikkerhedsniveau og giver konkrete anbefalinger til forbedringer. Du får også guiden ”Hvordan står det til med IT- sikkerheden” med gode råd til: Digitalt sikkerhedsniveau Opdateret software og backup af data Netværkssikkerhed Risiko for digitale angreb Den menneskelige faktor i IT-sikkerhed Sammenhæng mellem IT-kompetencer og digital sikkerhed Outsourcing til ekstern leverandør Lovgivning og myndighedskrav. Download oversigten over vores IT-sikkerhedsrapport her...
Hvordan skal du gribe IT-sikkerheden an?november 29, 2021Hjemmearbejdspladsen, BYOD-politikken, netværkssikkerhed, phishing, ransomware og følsomme data. Får du også helt ondt i hovedet bare ved tanken om, hvordan du skal gribe din virksomheds IT-sikkerhed an? Det kan vi godt forstå. For det er ikke længere bare en enkelt persons ansvar at sikre sig, at jeres virksomhed er sikret mod hackeren – og det kræver et overblik, som kan være svært at skabe uden hjælp. Et overblik som langt de færreste SMV’er i Danmark har. Tror du ikke på os? Læs vores e-bog om emnet lige her:...
Træk baren for at verificere at du ikke er en robot
Jeg accepterer at i4iT's personale må kontakte mig i forbindelse med overstående besked
Jeg accepterer at i4iT gemmer mine data i henhold til GDPR lovgivningen
Vi tager digitalt ansvar med D-mærket
Mød en partner i CoworkIt: IT-Guy
Mød en partner i CoworkIt – Duelund Consult IT
Ny partner i CoworkIt – Cloud Zolutions